تکفور

تکفور () ایک لقب تھا جو آخری سلجوقی اور اوائل عثمانی ادوار میں آزاد یا نیم آزاد چھوٹے مسیحی حکمرانوں یا ایشائے کوچک اور تراقیا میں مقامی بازنطینی گورنروں کے لیے استعمال ہوتا تھا۔

 اصل اور مفہوم 
اس لقب کی اصل غیر یقینی ہے۔ بعض محققین کے مطابق یہ بازنطینی شہنشاہ نیقیفوروس (Nikephoros) کے نام سے ماخوذ ہے، جو عربی میں نقفور کے طور پر آیا۔ کچھ کے مطابق یہ آرمینیائی زبان کا لفظ تاگاور (بادشاہ) سے نکلا ہے۔  یہ اصطلاح اور اس کی مختلف صورتیں (تکور، تکیر وغیرہ) تیرھویں صدی عیسوی میں فارسی یا ترکی زبان میں لکھنے والے مؤرخین کے ہاں استعمال ہونا شروع ہوئیں تاکہ اناطولیہ (بتونیہ، پنطس) اور تراقیا میں بازنطینی قصبوں اور قلعوں کے سردار یا گورنر ظاہر کیے جا سکیں۔ یہ اصطلاح اکثر بازنطینی سرحدی جنگی کمانڈروں آکریتے اور بعض اوقات بازنطینی شہزادوں اور شہنشاہوں کے لیے بھی استعمال ہوئی، جیسا کہ قسطنطنیہ (موجودہ استنبول) میں قصر تکفور کے ترکی نام Tekfur Sarayı (تکفور سرائے) کے معاملے میں دیکھا گیا۔ 

چنانچہ تیرھویں صدی عیسوی کے سلجوقی مؤرخ ابن بی بی قیلیقیہ کے آرمینی بادشاہوں کو تکور کہتے ہیں جبکہ وہ خود اور دده قورقود کی رزمیہ روایت میں طرابزونی شہنشاہ کو ”جانیت کا تکفور“ قرار دیتے ہیں۔  اوائل عثمانی دور میں یہ لقب ان بازنطینی قلعہ داروں اور شہری گورنروں کے لیے بھی استعمال ہوا، جن سے ترک شمال مغربی اناطولیہ اور تراقیا میں عثمانی فتوحات کے دوران مقابلہ ہوا اور بعض اوقات خود بازنطینی شہنشاہ کے لیے بھی ملک (بادشاہ) یا کم استعمال ہونے والے فاسیلیوس (بازنطینی لقب باسیلیوس) کے ساتھ۔ جدید مؤرخ حسن چولاق کے مطابق اس استعمال میں کم از کم جزوی طور پر دانستہ سیاسی حکمت شامل تھی تاکہ بازنطینی سلطنت کے زوال اور اس کی بدلتی ہوئی سیاسی حیثیت کی عکاسی کی جا سکے، خصوصاً ان ادوار میں جب 1371ء–1394ء اور پھر 1424ء سے قسطنطنیہ کی فتح (1453ء) تک بازنطینی ریاست عثمانیوں کی خراج گزار اور تابع رہی۔ پندرھویں صدی عیسوی کے عثمانی مؤرخ انوری نے نسبتاً منفرد طور پر یہ لقب جنوبی یونان اور ایجیئن جزائر میں فرانک حکمرانوں کے لیے بھی استعمال کیا۔

 حوالہ جات 

 ماخذ 



زمرہ:ترکی الفاظ اور جملے
زمرہ:شاہی القاب